Nationaldyr

Et nationaldyr er et dyr, der af befolkningen betragtes som dyrerigets symbol på landet. Nationaldyret kan være både officielt og uofficielt. Flere lande har ydermere kåret en nationalfugl, og nu om dage findes der også nationale krybdyr, fisk og insekter. I mange lande er nationaldyr taget direkte fra landets rigsvåben. 

I nogle lande er nationaldyr de mest oplagte unikke dyr, der lever i området, for eksempel kænguru og koala i Australien, løve i Kenya, elefant i Indien eller quetzal-fuglen i Guatemala. Hermed bliver nationaldyret også tiltrækkende for turister, der gerne vil se og opleve de unikke dyr i deres naturlige omgivelser. 

Nationaldyr er blevet meget populære symboler i nationale sportsgrene, samt symboler og maskotter for lokale sportsklubber, for eksempel er den blåfarvede løve fra Danmarks rigsvåben blevet symbol for FCK. 
I sport bliver nationaldyr eller lokale klub-dyr brugt som kælenavne, og for at hurtigt og bekvemt betegne hele nationen eller klubben i medierne og af sportskommentatører - såsom Løvinderne for det engelske landshold i kvindefodbold, hvor løven også stammer fra Englands rigsvåben. 

Nationaldyr bliver også brugt som symboler og kælenavne for diverse lande i politik, politiske medier og karikaturer. 

Traditionen for, at et land bruger nationaldyr som symbol, udviklede sig fra tidligere kongelig og adelig heraldik, kendt siden antikken og middelalderen. Nationaldyr-konceptet opstod relativt sent, omkring det 19. århundrede, da der i Asien, Europa og andre verdensdele blev oprettet nationer i moderne forstand. Tidligere var der brugt heraldiske eller mytologiske symboler i de enkelte bystater eller mindre landsdele, der var personlig ejendom af en hersker. Det var dermed oplagt, at hvis der var dyr afbildet i herskerens våben eller byvåbnet, ville dyret blive betragtet som symbol for hele byen, regionen eller herredømmet.  

Den middelalderlig heraldik udviklede sig fra oprindelige klan-våben og totemsymboler for de forskellige stammer, som folkegrupper ograniserede sig i siden bronzealderen. Oftest havde dyr i stammeheraldikken egenskaber, som hele stammen gerne ville efterligne og identificere sig med, såsom en stærk okse, en hurtig hest, en skræmmende stor ørn osv.
Hermed kunne stammevåben også være mytologiske væsner, som den kinesiske drage i Kina eller enhjørning i Skotland.

Nationaldyr i forskellige lande

National pattedyr 

Nordiske lande:
 Danmark: Egernet er Danmarks nationalpattedyr.
 Grønland: Isbjørn
 Norge: Fjordhest
 Sverige: Elg
 Finland: Brun bjørn

Andre lande:
 Algeriet: Fennek
 Botswana: Zebra
 Canada: Bæver
 England: Bulldog
 Gabon: Sort panter
 Grækenland: Delfin
 Indien: Indisk elefant
 Iran: Persisk løve
 Kenya: Løve
 Kina: Panda
 Kurdistan: Vild ged
 Libanon: Stribet hyæne
 Madagaskar: Lemurer, Zebu
 Mexico: Vaquita, jaguar
 Moldova: Urokse
 Rumænien: Los
 Rusland: Brun bjørn
 Sierra Leone: Løve
 Spanien: Tyr 
 Sydafrika: Springbuk
 Tanzania: Giraf
 USA: Bison

Nationalfugle 

Nordiske lande:
 Danmark: Knopsvane, tidligere sanglærke
 Finland: Sangsvane
 Færøerne: Strandskade
 Island: Jagtfalk 
 Norge: Vandstær
 Sverige: Solsort

Andre lande:
 Cuba: Cubatrogon
 Frankrig: Hane
 Guatemala: Quetzal
 Indien: Påfugl
 Japan: Grøn fasan
 Letland: Hvid vipstjert
 Litauen: Stork
 Mauritius: Dronte
 Palæstina: Palæstinensisk solfugl
 Polen: Havørn, stork
 Sri Lanka: Sri Lanka-junglehøne
 USA: Bald Eagle

Nationalkrybdyr 
 Indien: Kobra
 Indonesien: Komodovaran

Nationalfisk 
 Finland: Aborre
 Japan: Koi-karpe
 Thailand: Betta-fisk

Nationalsommerfugle og insekter 

 Danmark: Nældens takvinge
 Finland: Skovblåfugl
 Finland: Syvplettede mariehøne
 Letland: To-plettet mariehøne 
 Mexico: Græshoppe

Mytologiske væsner 

 Grækenland: Fugl Fønix 
 Indonesien: Garuda
 Kina: Kinesisk drage
 Skotland: Enhjørning
 Ungarn: Turul-fugl
 Wales: Walisisk drage

Kilder